’n Mens twyfel gereeld oor die betroubaarheid van die poniepers, maar volgens die Britse The Sun het Valtteri Bottas drie kilogram by die afgelope Spaanse Grand Prix in Barcelona weggesweet.
Die Mercedes-renjaer het die wedren in die derde plek afgesluit, terwyl sy spanmaat Lewis Hamilton die eerste plek beklink het.
Mercedes het egter in Junie aangekondig dat hulle in swart renmotors vir die komende F1-seisoen sal jaag in ’n poging om rassisme te beveg, terwyl daar ook gepoog word om ’n meer diverse span op die been te bring.
“Hierdie swart renpakke is deksels warm!” het hy glo vir sy span oor die radio tydens die wedren laat weet.